Šolski center Celje, Srednja šola za kemijo, elektrotehniko in računalništvo



Informacijski sistem za krvodajalske akcije

Mentor: Fugina Dušan Šol. Leto: 2017/2018

Avtorji: Patrik Škrablin, Drejc Pesjak, Matic Krempuš

## Začetek dela – 1. in 2. ura – 8. 9. 2017

Pri izdelavi osnove informacijskega sistema (podatkovna baza) smo sodelovali vsi trije, saj je razumevanje problema ključno za nadaljnje delo. Izdelali smo ER-diagram in nato s pomočjo orodja CaseStudio generirali DDL ukaze.

Predvideli smo, da bomo za informacijski sistem krvodajalskih akcij potrebovali šest tabel (Krvodajalec, Enota, Akcija, Oddaja krvi in telefon). Pri krvni skupini smo izbrali podatkovni tip char(3), saj obstajajo skupine s tremi znaki (npr. AB+), zato je pri drugih potrebno, kot zadnji znak, napisati presledek; količina pa bo napisana v mililitrih, zato ni potrebno decimalnih mest. Predvideni format telefonskih številk je xxx-xxx-xxx, zato smo nastavili podatkovni tip z 11 znaki.

Matic je tudi že začel vnašati testne podatke v kreirano bazo, Drejc pa pisati poročilo in s Patrikom na list risati strukturo spletne strani.

Načrt nadaljnjih del je: Matic bo vpisoval testne podatke, Drejc in Patrik pa bosta sestavljala spletno stran, poleg tega pa je Drejc še zaposlen za pisanje poročila.

## Ustvarjanje spletne strani – 3. in 4. ura – 15. 9. 2017

Odsoten: Patrik Škrablin

Za testne podatke v podatkovni bazi je poskrbel Matic Krempuš, uspelo mu je napisati 4 poštne številke, 21 krvodajalcev in 5 enot.

Drejc pa je v tem času dokončal skice za spletno stran in jo začel realizirati v Visual Studiu. Ustvaril je master page, ki mu je dodal različne meta podatke, osnovne strukturne značke ter navigacijski meni, in tudi vse podstrani potrebne za to spletno mesto.